Luettelo televisiosarjan The Mandalorian jaksoista
Jaksot > Kolmas tuotantokausi (2023)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 17 | 1 | Osa 17 (engl. Chapter 17: The Apostate) | Rick Famuyiwa | Jon Favreau | 2023-3-11. maaliskuuta 2023 |
Din Djarin ja hänen luokseen palannut Grogu pelastavat Asesepän ja joukon mandalorialaisia dinosauruskonnalta, joka oli keskeyttänyt uuden löytölapsen, Ragnarin, adoptoimisen Heimoon. Mutta Djarinia ei pidetä enää mandalorialaisena, koska Djarin oli vastoin Heimon uskomuksia ottanut kypäränsä pois päästään. Djarin voisi sovittaa rikkeensä vain kylpemällä Mandaloren kaivosten Juoksevassa virrassa, joiden uskotaan tuhoutuneen. Hän matkustaa kuitenkin ensin Nevarroon pyytääkseen Greef Kargaa korjaamaan IG-11:n auttamaan Mandaloren tutkimisessa. Samalla hän kuulee Cara Dunen siirtyneen Uuden tasavallan erikoisjoukkoihin, kiitoksena moffi Gideonin toimittamisesta sotatuomioistuimen eteen, ja joutuu Kargan kanssa tulitaisteluun piraattikuningas Gorian Shardin perämies Vanea vastaan. Anzellalaiset droidisepät eivät kuitenkaan voi korjata IG-11:tä ilman toimivaa muistipiiriä. Lähdettyään Nevarrolta, Djarin joutuu Shardin piraattien takaa-ajamaksi, mutta ampuu osan heistä ja karistaa loput kannoiltaan. Hän tapaa Mandaloren sektorilla sijaitsevalla planeetta Kalevalalla Bo-Katan Kryzen, joka oli luopunut Mandaloren takaisinvaltausuunnitelmistaan menetettyään mustasapelin mukana myös alamaistensa luottamuksen. Djarin joutuisi matkustamaan Mandalorelle yksin sovittaakseen rikkeensä ja selvittääkseen onko planeetta yhä asutuskelpoinen. 
| 18 | 2 | Osa 18 (engl. Chapter 18: The Mines of Mandalore) | Rachel Morrison | Jon Favreau | 2023-3-88. maaliskuuta 2023 |
Djarin matkustaa Tatooinelle pyytämään Peli Mottolta ja jawoilta ehjää muistipiiriä IG-11:lle. Sellaista ei kuitenkaan löydy, joten Motto myy hänelle pelkurimaisen astromekaanikkodroidin R5-D4 tutkimaan Mandalorea IG-11:n sijasta. Djarin, Grogu ja R5 saapuvat Mandalorelle, missä R5 katoaa tutkiessaan planeetan ilmakehää. DJarin päihittää pääkaupunki Sundarin raunioissa kohtaamansa alamiiteiksi kutsutut olennot, pelastaa R5:n, joka vahvistaa ilman olevan hengityskelpoista. Djarin ja Grogu tutkivat kaupunkia yhä syvemmältä, kunnes Djarin joutuu rapumaisen kyborgin asettamaan ansaan. Grogu ei onnistu vapauttamaan Djarinia, joten hän ja R5 matkustavat Kalevalaan pyytämään apua Bo-Katanilta. Grogun näyttäessä tietä, Bo-Katan päihittää alamiitit ja Djarinin pudottaman mustasapelin avulla myös kyborgin. Sen jälkeen hän saattaa Djarinin Juoksevien vesien luokse. Kun Djarin on aikeissa kylpeä, pohja romahtaa hänen jalkojensa alta, jolloin Bo-Katanin on pelastettava hänet hukkumiselta. Samalla hän näkee vedessä valtavan mythosauruksen, jollaisten luultiin kuolleen sukupuuttoon. 
| 19 | 3 | Osa 19 (engl. Chapter 19: The Convert) | Lee Isaac Chung | Noah Kloor ja Jon Favreau | 2023-3-1515. maaliskuuta 2023 |
Djarin ottaa mukaansa näytteen Juoksevien virtojen vettä todisteeksi Asesepälle, Bo-Katanin pitäessä havaintonsa mythosauruksesta salassa. Mutta heidän palatessa Kalevalaan, Imperiumin jäänteiden TIE-pommikoneet tuhoavat Bo-Katanin kotilinnan. Sillä välin, Coruscantilla, tohtori Penn Pershing on vapautettu syytöksistä, ja hän pääsee osaksi Uuden tasavallan Armahdus-ohjelmaa, johon on päässyt myös moffi Gideonin viestiupseeri Elia Kane. Pershing haluaisi tarjota kloonaustutkimustaan Tasavallalle ja Kane suostuu auttamaan häntä karkaamaan Armahdus-ohjelman alueen ulkopuolelle ja varastamaan purettavana olevasta tähtihävittäjästä laboratoriotarvikkeita. Mutta sitten Kane pettää Pershingin Tasavallan lainvalvojille, ja sabotoi salaa myös Tasavallan käyttämää Imperiumin mieli-imuriin perustuvaa lievittäjälaitetta, jotta se pyyhkisi kokonaan pois Pershingin entisen persoonallisuuden. Myöhemmin, Djarin ja Bo-Katan todistavat Asesepälle kylpeneensä Juoksevien virtojen vesissä, jolloin Djarin hyväksytään taas Heimoon, ja Koska Bo-Katan itsekin kylpi niissä, hän toivotetaan myös tervetulleeksi sinne. 
| 20 | 4 | Osa 20 (engl. Chapter 20: The Foundling) | Carl Weathers | Jon Favreau ja Dave Filoni | 2023-3-2222. maaliskuuta 2023 |
Djarin opettaa Grogulle mandalorialaisia taistelutaitoja, ja Grogu voittaa harjoittelutaistelun Ragnaria vastaan. Mutta sitten Ragnar joutuu shriek-haukan sieppaamaksi. Bo-Katan, Djarin, Ragnarin isä Paz Vizsla sekä Kiljuhaukan koulutusryhmän jäsenet lähtevät pelastamaan häntä. Sillä välin Aseseppä takoo Grogulle uutta mandalorialaishaarniskan osaa, pyöreän rintapanssarin, jossa on mutasarven sinetti. Samalla Grogu näkee näkyjä siitä kuinka jedimestari Kelleran Beq aikoinaan vei hänet turvaan Coruscantin jeditemppelistä kloonisotilaiden hyökkäyksen aikana, ja kuinka he pakenivat planeetalta Naboon turvallisuusjoukkojen avustuksella. Äkkipikainen Vizsla ijohtaa ilmahyökkäystä, jonka aikana Djarin ja Bo-Katan pelastavat Ragnarin ja surmaavat shriek-haukan, joka putoaa mereen dinosauruskilpikonnan ruuaksi. Bo-Katan tuo shriek-haukan poikaset Heimon kesytettäviksi, ja saa Heimon täyden luottamuksen. Aseseppä takoessa hänelle uutta olkasuojan menetetyn tilalle, Bo-Katan paljastaa nähneensä Mandalorella oikean mythosauruksen, ja pyytää uuden olkasuojan koristeeksi mythosauruksen sinettiä. 
| 21 | 5 | Osa 21 (engl. Chapter 21: The Pirate) | Peter Ramsey | Jon Favreau | 2023-3-2929. maaliskuuta 2023 |
Shard hyökkää Nevarroon, ja Karga pyytää apua Uuteen tasavallan kapteeni Carson Tevalta. Teva matkustaa Coruscantille pyytämään apujoukkoja eversti Tuttlelta, ilmaisten tälle myös huolensa Imperiumin jäänteiden suhteen, ja paljastaen kuulleensa, ettei moffi Gideon koskaan saapunut sotatuomioistuimen eteen. Tuttle kieltäytyy avun antamisesta, jolloin Teva kertoo Nevarron tilanteesta Heimolle, joiden piilopaikan R5 paljastaa hänelle. Karga oli aiemmin tarjonnut Djarinille omaa aluetta Nevarrolta, ja Djarin vetoaa siihen pyytäessään muun Heimon apua. Vizsla epäröi aluksi, johtuen Heimon aiemmasta välikohtauksesta Kargan kanssa. Mutta kiitollisena Djarinille ja Bo-Katanille Ragnarin pelastamisesta, hän ja muu Heimo suostuvat Nevarron auttamiseen. Bo-Katanin johdolla, mandalorialaiset päihittävät piraatit. Vane hylkää Shardin, joka saa surmansa aluksensa tuhoutuessa. Aseseppä antaa Bo-Katanille luvan poistaa kypäränsä ja lähettää hänet kokoamaan yhteen Heimon ulkopuolisia mandalorialaisia. Matkalla takaisin tukikohtaansa, Adelphiin, Teva löytää jäänteet sukkulasta, jossa Gideon oli ollut vankina. Hän löytää palasen beskaria, mikä saa hänet ja luutnantti Reedin epäilemään, että Gideonin pako olisi ollut mandalorialaisten tekosia. 
| 22 | 6 | Osa 22 (engl. Chapter 22: Guns for Hire) | Bryce Dallas Howard | Jon Favreau | 2023-4-55. huhtikuuta 2023 |
Djarin, Grogu ja Bo-Katanin saapuvat Plazir-15:lle, jota hallitseva herttuatar ja tämän aviomies, kapteeni Bombardier, ovat palkanneet Axe Wovesin, Koska Reevesin ja muut Bo-Katanin entiset liittolaiset suojelijoikseen. Planeetan asukkaat ovat myös uudelleenohjelmoineet separatistien ja Imperiumin droideja uusiokäyttöön. Osa droideista käyttäytyy viallisesti, Djarinin ja Bo-Katanin jäljittäessä ungnaught-droidiseppien tietojen sekä yhden viallisen droidin antamien vihjeiden johdattaessa heidät droidibaari Resistoriin. Resistorissa tarjoillusta nepenthé-voiteluaineesta löytyy Teknoliiton nanodroideja, jotka olivat vastuussa droidien toimintahäiriöistä, ja voiteiluaineet oli tilannut separaitistiksi paljastunut turvallisuuspäällikkö Helgait. Herttuatar karkottaa Helgaitin Palaqaatin kuuhun, ja myöntää Djarinille ja Bo-Katanille pääsyn Wovesin puheille. Bo-Katan voittaa Wovesin kaksintaistelussa, ja Djarin luovuttaa mustasapelin Bo-Katanille, koska Bo-Katan oli aiemmin päihittänyt Mandalorella kyborgin, joka oli päihittänyt Djarinin. 
| 23 | 7 | Osa 23 (engl. Chapter 23: The Spies) | Rick Famuyiwa | Jon Favreau ja Dave Filoni | 2023-4-1212. huhtikuuta 2023 |
Moffi Gideon kuulee Kanelta Shardin kuolemasta, ja pyytää lisäresursseja mandalorialaisten tuhoamiseksi Imperiumin upseerien muodostamalta Varjoneuvostolta, jotka keskustelevat myös ”Projekti Nekromantikosta” sekä suuramiraali Thrawnin huhutusta paluusta. Heimon ja Bo-Katanin joukkojen valmistautuessa Mandaloren takaisinvaltaukseen, Karga antaa Grogulle ajoneuvoksi IG-11:n jäänteistä rakennetun IG-12:n. Mandalorella, Djarin ja muut tapaavat planeetalle jääneitä mandalorialaisia, ja Bo-Katan tunnustaa kaikille, että oli aikoinaan luovuttanut mustasapelin Gideonille siinä toivossa, että Gideon olisi säästänyt Mandaloresta sen mitä siitä oli jäljellä. Asesepän vietyä osan eloonjääneistä komentoalukselle lepäämään, muut eloonjääneet opastavat Bo-Katanin, Djarinin ja muut Suurelle ahjolle. Selvittyään trinitaurin hyökkäysestä, he kohtaavat beskar-haarniskaisia iskusotilaita ja löytävät Gideonin salaisen tukikohdan. Sotilaat vangitsevat Djarinin, ja Gideon lähettää TIE-torjuntahävittäjät ja -pommikoneet hyökkäämään laivaston kimppuun, Bo-Katanin auttaessa mustasapelilla muut mandalorialaiset pakoon. Vizsla jää pidättelemään sotilaita, mutta saa surmansa taistelussa pretoriaanikaartilaisia vastaan. 
| 24 | 8 | Osa 24 (engl. Chapter 24: The Return) | Rick Famuyiwa | Jon Favreau | 2023-4-1919. huhtikuuta 2023 |
Bo-Katan ja tiedusteluryhmä vetäytyvät maanalaisiin luoliin, missä Mandaloren selviytyjät itse elivät. Komentoalukselle palannut Woves käskee sinne jääneitä mandalorialaisia poistumaan Gauntlet-aluksilla, ennen kuin ohjaa komentoaluksen putoamaan kohti Gideonin tukikohtaa. Djarin pakenee Grogun avustuksella, ja he päättävät etsiä ja tuhota Gideonin lopullisesti. He löytävät kloonauslaboratorion, missä Gideon oli luonut Grogun DNA:n avulla Voimalle herkkiä klooneja, rakentaakseen näistä beskar-haarniskoilla varustetun uuden mustasotilaiden armeijan. Tuhottuaan kloonauslaboratorion, Djarin ja Grogu kohtaavat Gideonin ja pretoriaanikaartilaiset. Kaartilaiset jahtaavat Grogua ja tuhoavat IG-12:n, kunnes Djarin päihittää heidät. Bo-Katan saapuu myös kohtaamaan Gideonin, jonka onnistuu tuhota mustasapeli. Lopulta komentoalus tuhoaa tukikohdan, ja sen mukana myös Gideonin, Grogun suojellessa Djarinia ja Bo-Katania liekeiltä Voiman avulla. Taistelun jälkeen, Suuri ahjo sytytetään uudelleen, ja Djarin virallisesti adoptoi Grogun (nyt nimeltään Din Grogu) löytölapsesta mandalorialaiseksi oppipojaksi. Adelphissa, Djarin tarjoutuu itsenäisesti auttamaan Tevaa muiden Imperiumin jäänteiden jahtaamisessa. Vastapalveluksena hän pyytää varaosia, joilla rakentaa IG-12:n takaisin IG-11:ksi, lahjoittaakseen sen Kargalle Nevarron uudeksi sheriffiksi. Karga itse lahjoittaa Djarinille ja Grogulle mökin kaupungin laidalta seikkailujen väliseksi asuinpaikaksi.